**D i s p o z i ț i a**

**nr. 244 din 17 iunie 2022**

**privind aprobarea sporului pentru condiţii periculoase sau vătămătoare de muncă acordat personalului din familia ocupațională ”Administrație” din cadrul Direcției Generale de Asistență Socială și Protecția Copilului Cluj**

Preşedintele Consiliului Judeţean Cluj,

Văzând referatul Direcţiei Generale Buget-Finanţe, Resurse Umane nr. 23140/16.06.2022 prin care se supune aprobării acordarea unui spor de 15%, pentru condiţii periculoase sau vătămătoare de muncă acordat personalului din familia ocupațională ”Administrație” din cadrul Direcției Generale de Asistență Socială și Protecția Copilului Cluj;

Având în vedere:

* Buletinele de determinare prin expertizare a locurilor de muncă din Direcția Generală de Asistență Socială și Protecția Copilului Cluj nr. 5756/13.05.2022, nr. 5757/13.05.2022 și nr. 5758/13.05.2022 eliberate de către Direcția de Sănătate Publică a Județului Cluj;
* Acordul Colectiv al Direcției Generale de Asistență Socială și Protecția Copilului Cluj nr. 25251/07.06.2022;

În conformitate cu prevederile:

* art. 191 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. 8 din Regulamentul privind stabilirea locurilor de muncă, a categoriilor de personal, mărimea concretă a sporului pentru condiţii de muncă, precum şi condiţiile de acordare a acestuia pentru familia ocupaţională de funcţii bugetare "Administraţie" din administraţia publică locală aprobat prin Hotărârea Guvernului nr. 569/2017;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se aprobă acordarea unui spor de 15% pentru condiții periculoase sau vătămătoare de muncă personalului din familia ocupațională ”Administrație” din cadrul Direcției Generale de Asistență Socială și Protecția Copilului Cluj.

**Art. 2.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală de Asistență Socială și Protecția Copilului Cluj.

**Art. 3.** Prezenta dispoziție se comunică prin poșta electronică Direcţiei Generale Buget-Finanţe, Resurse Umane, Direcţiei Generale de Asistență Socială și Protecția Copilului Cluj precum şi Prefectului Judeţului Cluj.

 **CONTRASEMNEAZĂ:**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**